**ДОГОВОР**

**ЗА ПРЕДОСТАВЯНЕ НА МОБИЛНИ**

**ТЕЛЕФОННИ УСЛУГИ**

Днес, ........................... г., в гр. Велико Търново, между:

**1. МОБАЛ „Д-Р СТЕФАН ЧЕРКЕЗОВ” АД - ГР. ВЕЛИКО ТЪРНОВО,** със седалище и адрес на управление: гр. Велико Търново, общ. Велико Търново, обл. Велико Търново, ул. „Ниш” № 1, с ЕИК 104510514, представлявано от Д-р Стефан Филев Филев – Изпълнителен директор, от една страна, наричано „ВЪЗЛОЖИТЕЛ” и

2. **“…………………………………..”**, със седалище и адрес на управление: ………………………………………, с ЕИК ……………., представлявано от …………………………….., в качеството на ………………….., наричано за краткост по-долу “ИЗПЪЛНИТЕЛ”,

на основание проведена обществени поръчки чрез събиране на оферти с обява по реда на чл.187 от ЗОП и протокол от оценка и класиране на участниците от ……………….. за определяне на изпълнител на обществена поръчка по реда на чл. 20, ал. 3, т. 2, във връзка с чл. 194 от Закона за обществените поръчки (ЗОП), с предмет: **„Предоставяне на електронни съобщителни услуги по стандарт GSM/UMTS за нуждите на МОБАЛ „Д-р Стефан Черкезов“ АД”**, се сключи настоящия договор за следното:

**I. ПРЕДМЕТ НА ДОГОВОРА**

Чл. 1. (1). Възложителят възлага, а изпълнителят приема да предоставя електронни съобщителни услуги по стандарт GSM/UMTS, свързани с ползването на мобилни телефонни мрежи за 498 абоната чрез SIM-карти;

 (2). Всички SIM-карти на възложителя и избраните основни тарифни планове и услуги по тях се описват в Приложение 3, неразделна част от договора.

(3). Броят на SIM-картите може да варира в зависимост от нуждите на възложителя, като изпълнителя приема, че няма да има претенции относно това.

**II. МЯСТО И СРОК НА ИЗПЪЛНЕНИЕ**

Чл. 2. Мястото на изпълнение на възложените с настоящия договор услуги е МОБАЛ „Д-р Стефан Черкезов” АД - гр. Велико Търново.

Чл. 3. Срокът за извършване на услугите е 24 (двадесет и четири) месеца, считано от датата на сключване на договора.

**IІІ. ЦЕНА И ОБЩА СТОЙНОСТ НА УСЛУГИТЕ ПО ДОГОВОРА**

Чл. 4. (1). Цените на услугите се формират на основание утвърдените тарифи на изпълнителя и при посочените в настоящия договор преференциални условия, съгласно ценовото предложение, неразделна част от договора.

(2). Цените по ал. 1 се намаляват, в случай че по общите условия на изпълнителя, бъдат намалени цените на предоставяните услуги от същия вид.

(3). Цената по ал. 1 включва всички разходи на изпълнителя за изпълнението на поръчката.

Чл. 5. Прогнозната стойност на договора е до 69 990 (шестдесет хиляди деветстотин и деветдесет) лева, без вкл. данък върху добавена стойност (ДДС).

**ІV. УСЛОВИЯ И НАЧИН НА ПЛАЩАНЕ**

Чл. 6. (1). Плащането на предоставените услуги се извършва ежемесечно в български лева, по банков път, отложено в срок до 60 (шестдесет) дни след издаване на фактура.

(2). Сумата на банковите преводи по реда на ал. 1 се изплаща от възложителя само въз основа на издадени от изпълнителя първични платежни документи.

Чл. 7. (1) Плащането се извършва по следната банкова сметка на изпълнителя:

…………………………………….

(2). При промяна в данните на банковата сметка, изпълнителят е длъжен да уведоми възложителя, в противен случай плащанията, извършени до момента на уведомяването се считат редовно извършени.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 8. Изпълнителят осигурява услугите и стоките предмет на този договор, в съответствие с условията посочени в документацията на възложителя и съгласно Общите условия за предоставяните услуги.

Чл. 9. Изпълнителят се задължава:

1. да изпълни задълженията си по настоящия договор, качествено и в определените срокове, в съответствие с действащата нормативна уредба в Република България и с условията и изискванията на възложителя;

2. да предостави на възложителя необходимите документи и материали, свързани с услугата с необходимото съдържание за използването й по предназначение;

3. да уведомява своевременно упълномощените представители на възложителя за всички промени в статута на дружеството до изтичане срока на договора;

4. да осигури на всеки индивидуален абонат възможност за проверка на собствената сметка;

5. да осигури интернет достъп на възложителя с регистрирано име и парола до данните за проведени разговори и дължими фактури;

6. да предоставя на възложителя справки за проведени разговори на абонатите по направления, време и стойност.

Чл. 10. При изпълнението на поръчката**,** изпълнителят се задължава:

1. да предостави на възложителя абонаментни SIM-карти за включване към своята мобилна клетъчна мрежа, по стандарт GSM, съгласно нуждите и потребностите на различните абонати в Корпоративната група, за срока на договора;

2. да предостави възможност за разговори между най - малко 498 абоната на възложителя обособени в корпоративна група, с възможност за включване на нови абонати в групата. Разговорите между абонатите в групата трябва да се провеждат по аналогичен начин като с останалите абонати на оператора, но да не се таксуват;

3. да предостави безплатен дубликат на открадната или загубена SIM карта;

4. да осигури гаранционен сервиз на мобилните апарати, безплатно предоставени от оператора или закупени в срока на действие на договора за обществена поръчка, в случай на наличие на такива;

5. да предоставя, по необходимост на възложителя допълнителни SIM-карти, със срок на действие, съответстващ на сключения договор;

6. да предоставя възможност за смяна на тарифните планове според необходимостта на възложителя;

7. да включи в една корпоративната група всички предоставени абонаменти (SIM-карти) и разговорите между абонатите в корпоративната група да са безплатни и без лимит;

8. да предостави възможност за включване към корпоративната група на посочени от възложителя служители, притежаващи лични SIM-карти, при преференциални ценови условия, като разходите бъдат за тяхна сметка;

9. по указания на възложителя да извършва ограничения на възможностите за избиране на направления от абонатите на корпоративната група;

10. по указание на възложителя да активира и деактивира услугата Роуминг за определени абонати;

11. да предоставя услугата „мобилен интернет” на подадени от възложителя номера и предоставяне на услугата „мобилен интернет” при необходимост на допълнително подадени номера.

Чл. 11. Изпълнителят има право:

1. да иска от възложителя необходимото съдействие за изпълнение на услугата;

2. да получи договореното възнаграждение при условията на настоящия договор.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 12. Възложителят има право:

1. да ползва услугите на мрежата в съответствие с изискванията на Общите условия на изпълнителя, настоящия договор и приложенията към него;

2. да оказва текущ контрол при изпълнение на договора;

3. по всяко време да получи информация от изпълнителя относно дължимите от него суми за използваните услуги по настоящия договор;

4. да иска от изпълнителя да изпълни възложените услуги и доставки в срок без отклонение от договореното и без недостатъци;

5. да запази географските си номера, при промяна на адреса си в рамките на един географски национален код за направление;

6. да получи безплатен дубликат на открадната или загубена SIM карта;

7. да спира и/или прекратява услугите в рамките на до 5 /пет/ % от общия брой на абонатите по чл. 1, ал. 1.

Чл. 13. (1). Възложителят се задължава:

1. да заплаща в срок цените, дължими за действително ползваните по настоящия договор услуги по реда и при условията, посочени в същия;

2. да определи лице за осъществяване на връзка с представители на изпълнителя и за подписване на приемно-предавателни протоколи и/или други необходими документи, необходими за или свързани с доставянето на услугите, предмет на настоящия договор;

3. да предостави на изпълнителя необходимата информация за попълване на документи и материали, свързани с услугата при включване на нови абонати в корпоративната група, смяна на тарифните планове, промяна в лимита на изходящите разговори;

4. да осигури опазването на служебната и търговска тайна на възложителя от страна на своите служители, както и на личните и служебни данни на служителите на възложителя, в това число и всяка друга информация и документация, предоставени им във връзка с изпълнението на договора.

(2). Възложителят носи отговорност за задълженията на отделните абонати, ползватели на предоставените СИМ карти, включени в приложението по чл. 1, ал. 2 по отношение на предоставените им услуги.

**VІI. УСЛОВИЯ ЗА ПРЕКРАТЯВАНЕ НА ДОГОВОРА**

Чл. 14. (1). Настоящият договор може да бъде прекратен:

1. по взаимно съгласие, изразено в писмена форма.

2. с 30 (тридесет) дневно писмено предизвестие от изправната до неизправната страна, в случай на неизпълнение на задължения по договора.

3. когато са настъпили съществени промени във финансирането на обществената поръчка, предмет на договора, извън правомощията на възложителя, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

4. В случай, че по отношение на изпълнителя настъпят обстоятелствата по обстоятелства по чл. 54 от Закона за обществените поръчки, възложителят има право дапрекрати настоящия договор едностранно без предизвестие и без да дължи неустойки.

5. с изтичане срока на договора;

6. с изразходване на сумите по чл. 5 предвидени за изпълнение на поръчката.

(2). В случаите на ал. 1, т. 2 страните уреждат взаимоотношенията си с двустранен протокол.

**VІII. ОТГОВОРНОСТ ПРИ НЕИЗПЪЛНЕНИЕ**

Чл. 15. (1). За неизпълнение на задълженията си по настоящия договор, неизправната страна дължи неустойка в размер на 0,1% на ден върху стойността на неизпълненото в договорените срокове задължение, но не повече от 10% (десет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

(2). При прекратяване на договора по чл. 14, ал. 1, т. 3 от настоящия договор, възложителят не дължи неустойки, лихви и/или обезщетение пропуснати ползи на изпълнителя.

**IХ. СПОРОВЕ**

Чл. 16. (1). Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

(2). В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

 Чл. 17. За всички неуредени в настоящия договор и в Общите условия на Изпълнителя въпроси се прилагат нормите на българското законодателство и документацията за участие в обявата - неразделна част от договора.

**Х. СЪОБЩЕНИЯ**

Чл. 18. (1). Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на изпълнителя или възложителя.

(2). За дата на съобщението се смята:

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;

(3). За валидни адреси за приемане на съобщения, свързани с настоящия договор се смятат:

1. за **ИЗПЪЛНИТЕЛЯ:**

………………………………………………..

2.за **ВЪЗЛОЖИТЕЛЯ:**

**МОБАЛ „Д-р Стефан Черкезов” АД**  гр. Велико Търново 5000

ул. „Ниш” № 1

Чл. 19. При промяна на посочените по чл. 18 (3) данни, всяка от страните е длъжна да уведоми другата в тридневен срок от настъпване на промяната. В противен случай, всяко изпратено съобщение се счита за валидно направено, считано от датата на изпращането му, ако е изпратено на последния известен адрес.

**XI. ОБЩИ УСЛОВИЯ**

Дефинирани понятия и тълкуване

Чл. 20. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Конфиденциалност

Чл. 21. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

 (2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до съответната Страна, всички [негови/нейни] поделения, контролирани от [него/нея] фирми и организации, всички [негови/нейни] служители и наети от [него/нея] физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Изменения

Чл. 22. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

Чл. 23. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 15 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

Чл. 24. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

Чл. 25. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 10 (десет) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

Език

Чл. 26. (1) Този Договор се сключва на български език.

Приложимо право

Чл. 27 Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

Чл. 28. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Настоящият договор се състави и подписа в два еднообразни екземпляра на български език - по един за изпълнителя и за възложителя.

**ЗА ВЪЗЛОЖИТЕЛ ЗА ИЗПЪЛНИТЕЛ**

**ИЗП.ДИРЕКТОР:…………………. ……………………………..:**

**(………………………….) (…………………………..)**

**Главен счетоводител:…………**

**(………………………….)**